भोंगर्या हाट आज से, गूंजेगी मांदल की थाप
होली के पहले लगने वाला आदिवासी संस्कृति का लोक पर्व भोंगर्या हाट आज से शुरू हो रहा है। यह रविवार से शुरू होकर 7 दिनों तक चलेगा। इसमें आदिवासी युवक व युवतियां पारंपरिक वेशभूषा छोड़ आधुनिक परिधानों में नजर आने लगे हैं।
युवक-युवतियां बाजार में झूमते हुए शक्कर के हार कंगन, गुड की जलेबी, सेंव भजिए का लुत्फ उठाते हुए नजर आएंगे। आदिवासियों का प्रमुख त्योहार होने से काम की तलाश में बाहर गए लोग वापस घर पहुंच रहे हैं। सनावद तहसील की सबसे बड़ी ग्राम पंचायत बेडिया में आसपास बड़ी संख्या में आदिवासी रहते हैं। वहीं भोंगर्या हाट का आखरी बाजार होने से सबसे अधिक भीड़ यहीं होती है। यहां 12 मार्च को भोंगर्या हाट लगेगा। आमतौर पर भोंगर्या हाट का मुख्य आकर्षण का केंद्र मांदल की गूंज रही है लेकिन कुछ साल पहले भोंगर्या हाट में मांदल को लेकर हुए विवाद के चलते इसे बंद कर दी है। त्योहार को लेकर आदिवासी पूरे साल काम कर बाजार में शामिल होते हैं। ऐसे में शराब पीकर रुपए बर्बाद न हो इसके चलते शासन ने इस दिन शराब बंदी पर रोक लगा दी है। आदिवासी समाज के रामसिंह, प्रेमसिंह व सुरेश सोलंकी ने बताया समाज में शिक्षा का स्तर सुधरने से कुरीतियों में कमी आई है। साथ ही नशीले पदार्थों पर रोक लग रही है।
एक दिन पहले से लगता बाजार
हाट बाजार के लिए व्यापारी एक दिन पहले ही अपना स्थान सुरक्षित कर लेते हैं। व्यवसायी भरत, मनीष ने बताया शनिवार पूरी रात गुड की जलेबी, सेंव भजिए बनाते हैं। ग्राम पंचायत मुख्य मार्ग के पास खेत में दुकानें लगाने की व्यवस्था करती है। इसमें 300-400 दुकानें लगती है। इसमें सौंदर्य प्रशासन की दुकान अधिक होती है। ग्राम पंचायत व मंडी कमेटी पीने के पानी की व्यवस्था करती है। टीआई सेमलिया ने बताया सुरक्षा के लिए अतिरिक्त पुलिस बल 15 कैमरों के साथ सतत निगरानी करेगा। सुबह 9 से शाम 6 बजे तक गांव से वाहन नहीं गुजरेंगे। बड़े वाहनों को मिर्च मंडी से होते हुए खरगोन व सनावद भेजेंगे। नगर सुरक्षा समिति जनप्रतिनिधि जनपद सदस्य दिलीप पटेल, मंडी व ग्राम पंचायत प्रतिनिधि सुरेश सोलंकी, मंडी उपाध्यक्ष मंगतू, पुष्पेंद्र पंवार, नरेंद्र जटाले, मोहन राठौड़, धुरेंद्र जैन, ओपी राठौड़, नरेंद्र सोनी पूरी निगरानी रखेंगे।
5 मार्च को कांझर, 6 मार्च को अंजनगांव, 7 मार्च को भीकनगांव, 8 मार्च को चैनपुर, 9 मार्च को देबला, 10 मार्च को अहिरखेड़ा, 11 मार्च को रोडिया, 12 मार्च को बेडिया
दुकान से खरीदी करते आदिवासी समाजजन
पर्व
hin_Deva hin_Deva hin_Deva hin_Deva hin_Deva awa_Deva hin_Deva san_Deva